
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                                                                                 Bucureşti, 28.02.2006
şi problemele minorităţilor naţionale 
                                                                                            Nr.  25/126                                                                                                             
BIROUL PERMANENT

AL

CAMEREI DEPUTAŢILOR

           Vă înaintăm alăturat RAPORTUL asupra proiectului de Lege pentru ratificarea Protocolului nr.12 la Convenţia pentru apărarea drepturilor omului şi libertăţilor fundamentale, adoptat la Roma, la 4 noiembrie 2000, trimis spre dezbatere în fond, cu adresa nr. PL X 71 din 20 februarie 2006, înregistrată cu nr.25/126 din 20 februarie 2006.
            În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE                             
                                                   SECRETAR                                                                                                   
                      Nicolae Păun                                                                                        Buciuta Ştefan
PARLAMENTUL ROMÂNIEI

CAMERA DEPUTAŢILOR

	Comisia pentru drepturile omului,  culte şi problemele minorităţilor naţionale
	
	                                                                              Bucureşti,   28.02.2006                         
                                                                                  Nr.  P.L.X    71/2006



	                                                                   
	
	


RAPORT 

asupra proiectului de Lege pentru ratificarea Protocolului nr.12 la Convenţia pentru apărarea drepturilor omului şi libertăţilor fundamentale, adoptat la Roma, la 4 noiembrie 2000

            În conformitate cu prevederile art.95 şi 115  din Regulamentului Camerei Deputaţilor, republicat, Comisia pentru drepturile omului, culte şi problemele minorităţilor naţionale a fost sesizată spre dezbatere în fond, în procedură de urgenţă, cu proiectul de Lege pentru ratificarea Protocolului nr.12 la Convenţia pentru apărarea drepturilor omului şi libertăţilor fundamentale, adoptat la Roma la 4 noiembrie 2000,  trimis cu adresa nr. P.l.x- 71 din 20 februarie 2006, înregistrat sub nr. 25/126 din 20 februarie 2006.
Având în vedere conţinutul său, Protocolul nr.12 face parte din categoria tratatelor care, potrivit art. 19 alin.(1) lit. a) din Legea nr. 590/2003 privind tratatele, se supun Parlamentului, spre ratificare prin lege.

În conformitate cu dispoziţiile art.75 din Constituţia României, republicată şi ale art. 92 alin.(8) pct.1 din Regulamentul Camerei Deputaţilor, republicat,  Camera Deputaţilor este prima Cameră sesizată.
Consiliul Legislativ a avizat favorabil proiectul de lege conform avizului nr. 139/ 27.01.2006.

Comisia pentru politică externă, cu avizul nr. 33/P.L.x 71 din 28 februarie 2006, a avizat favorabil proiectul de lege în forma prezentată de iniţiator. 

Proiectul de lege are ca obiect de reglementare ratificarea Protocolului nr.12 la Convenţia pentru apărarea drepturilor omului şi libertăţilor fundamentale, adoptat la Roma la 4 noiembrie 2000; România a ratificat Convenţia prin Legea nr.30 din 18 mai 1994 şi a semnat Protocolul nr.12 la 4 noiembrie 2000. Protocolul nr.12 lărgeşte protecţia pe care Convenţia o asigură împotriva discriminării, prin includerea posibilităţii ca discriminarea pretinsă să nu fie în legătură cu unul dintre drepturile limitativ prevăzute în acest tratat şi includerea unei garanţii largi, în sensul că nicio persoană nu poate fi discriminată pe baza nici unui motiv.
În raport de obiectul şi conţinutul său, proiectul de lege face parte din categoria legilor ordinare. 

În conformitate cu prevederile art. 61 din Regulamentul Camerei Deputaţilor, republicat, membrii comisiei au examinat proiectul de lege în şedinţa din 28 februarie 2006.
La lucrările comisiei au fost prezenţi 13 de deputaţi  din totalul de 15  membri ai comisiei.
La dezbaterea proiectului de lege au participat din partea Guvernului – dna Ruxandra Paşoi, şef serviciu în cadrul Oficiului Agentului Guvernamental din Ministerul Afacerilor Externe şi dl Florin Răzvan Radu,  director Direcţia Drept Internaţional, Cooperare Judiciară şi Afaceri Juridice Externe din Ministerul Justiţiei.
Raportul Comisiei a fost adoptat cu unanimitate de voturi.
În urma dezbaterii Comisia propune plenului Camerei Deputaţilor, spre dezbatere şi adoptare,  proiectul de Lege pentru ratificarea Protocolului nr.12 la Convenţia pentru apărarea drepturilor omului şi libertăţilor fundamentale, adoptat la Roma la 4 noiembrie 2000, cu următorul amendament admis:

AMENDAMENT ADMIS :
	Nr. Crt.
	Text iniţial
	Text propus de comisie

 şi autorul amendamentului
	Motivare

	1
	       Titlul legii

     Lege pentru ratificarea Protocolului nr.12 la Convenţia pentru apărarea drepturilor omului şi libertăţilor fundamentale, adoptat la Roma la 4 noiembrie 2000
	  nemodificat

	

	2


	Articol unic – Se ratifică Protocolul nr.12 la Convenţia pentru apărarea drepturilor omului şi libertăţilor fundamentale, adoptat la Roma la  4 noiembrie 2000 şi semnat de România la 4 noiembrie 2000.

	1. Articolul unic va avea următorul cuprins:   
   „Articol unic – Se ratifică Protocolul nr.12 la Convenţia pentru apărarea drepturilor omului şi libertăţilor fundamentale, ratificată prin Legea nr.30/1994, adoptat la Roma la  4 noiembrie 2000 şi semnat de România la 4 noiembrie 2000.”
Autor: Comisia pentru drepturile omului, culte şi problemele minorităţilor naţionale 
	În conformitate cu normele de tehnică legislativă. 


                   PREŞEDINTE                             
                                                SECRETAR                                                                                                 

                                         Nicolae Păun                                                   


     Buciuta Stefan

